stanford-oval/wikipedia huggingface dataset:
Isabella Ochichi

| Mitalit> Maa:   Kenia.Naisten yleisurheilu. Olympialaiset  | Mitalit> Maa:   Kenia.Naisten yleisurheilu. Olympialaiset  | Mitalit> Maa:   Kenia.Naisten yleisurheilu. Olympialaiset  | Maa:   Kenia> Naisten yleisurheilu. |
| --- | --- | --- | --- |
|  Hopeaa | Ateena 2004 | 5 000 m |  |
Isabella Bosibori Ochichi (s. 28. lokakuuta 1979) on kenialainen kestävyys- ja maastojuoksija.
Ochichin ensimmäiset kansainväliset kilpailut olivat puolimaratonin maailmanmestaruuskilpailut 2001 Bristolissa, joissa hän sijoittui kahdeksanneksi. Seuraavana vuonna hän voitti MM-pronssia maastojuoksun MM-kisoissa Dublinissa lyhyellä matkalla ja juoksi kymmenenneksi IAAF:n GP-finaalissa 3 000 metrin juoksussa. Vuonna 2003 hän sijoittui maastojuoksun MM-kisoissa Lausannessa lyhyellä matkalla neljänneksi. Pariisin MM-kisoissa hän oli 5 000 metrin juoksussa kuudes ja IAAF:n yleisurheilufinaalissa samalla matkalla viides. Samana vuonna hän voitti Keniassa poliisien mestaruuden 1 500 metrin juoksussa.
Vuonna 2004 Ochichi juoksi Brysselissä maastojuoksun MM-kisoissa lyhyellä matkalla viidenneksi. 28. maaliskuuta 2004 hän juoksi 5 kilometrin maantiejuoksun maailmanennätyksen ajalla 14.53.  Hän saavutti uransa suurimman saavutuksen Ateenan kesäolympialaisissa voittamalla olympiahopeaa 5 000 metrillä ajalla 14.48.19. Myöhemmin samana vuonna hän oli IAAF:n yleisurheilufinaalissa samalla matkalla toinen. Kauden kärkiaika 3 000 metrillä jäi hänen nimiinsä, kun hän juoksi Pariisin Kultainen liiga -osakilpailussa ajan 8.31,32. Ochichi avasi vuoden 2005 kilpailukauden juoksemalla maastojuoksun MM-kisoissa lyhyellä matkalla kolmanneksi ja pitkällä matkalla viidenneksi. Hän sai lisäksi molemmilla matkoilla joukkuekilpailun MM-hopeaa. Helsingin MM-kisoissa hän oli 5 000 metrillä kahdeksas ja IAAF:n yleisurheilufinaalissa 3 000 metrillä neljäs. Vuonna 2006 Ochichi voitti Kansainyhteisön kisoissa 5 000 metrin kilpailun. Maastojuoksun MM-kisoissa Fukuokassa hän oli lyhyellä matkalla kymmenes ja samalla voittamassa MM-hopeaa joukkuekilpailussa.
Hallinjärvi

| Hallinjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°04′24″N, 24°46′05″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keurusselän alue (35.62)
Laskujoki:  oja Karkeiseen 
Järvinumero:  35.629.1.003
Mittaustietoja
Pinnankorkeus:  115,5 m  
Rantaviiva:  4,16 km  
Pinta-ala:  44,215 ha  
Saaria:  2 
 fiHallinjärvi 
Hallinjärvi  on Keski-Suomessa Keuruulla Häkkiskylänn lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 44 hehtaaria ja se on 1,2 kilometriä pitkä ja 600 metriä leveä. Järvellä on kartan mukaan kaksi saarta. Sen rantaviivan pituus on 4,2 kilometriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Kareispuron valuma-alueeseen (35.629) se kuuluu.
Herbert August Laitinen

Herbert August Laitinen (17. tammikuuta 1915 Ottertail, Minnesota, Yhdysvallat – 22. maaliskuuta 1991) oli suomalaista syntyperää oleva yhdysvaltalainen kemisti. Hän toimi Illinoisin yliopiston professorina vuodesta 1947. Hän tutki analyttista kemiaa, sähkökemiaa, polarografiaa, diffuusiota, sulia suoloja ynnä muuta.
Hearts of Iron

| Hearts of Iron |
| --- | --- |

Kehittäjä:  Paradox Interactive
Julkaisija:  Strategy First
Jakelija:  GOG.com
Pelisarja:  Hearts of Iron
Pelimoottori:  Europa
Julkaistu:  2002
Lajityyppi:  strategiapeli
Pelimuoto:  yksinpeli
Ikäluokitus:  ESRB: E   USK: 12
Alusta:  Microsoft Windows, Mac OS, OS X
Jakelumuoto:  CD-ROM, digitaalinen lataus ja digitaalinen jakelu
Lisää peliartikkeleitaVideopelien teemasivulla
Infobox OK : 
Hearts of Iron on  Paradox Interactiven kehittämä ja Strategy Firstin julkaisema toiseen maailmansotaan sijoittuva strategiapeli. Peli julkaistiin vuonna 2002 Microsoft Windowsille, Mac OS:lle ja OS X:lle. Pelin jatko-osa Hearts of Iron II julkaistiin vuonna 2005. Peli on osa Hearts of Iron -pelisarjaa.
Pelissä on määrä ohjastaa lähes mitä tahansa toisen maailmansodan aikaista valtiota. Ennen pitkää suurimmissa koko maailman kattavissa pelin kampanjoissa on määrä liittyä johonkin liittokuntaan, joita on pelissä kolme: akselivallat (Axis), liittoutuneiksi kutsutut länsiliittoutuneet (Allies) sekä Neuvostoliittoa ja sen satelliitteja edustava Comintern.
Pelaaja asettuu eräänlaisen jumalhahmon rooliin maan johdossa: muun muassa oman maan vaalituloksia ja teknisen kehittelyn painopisteitä voi muokata pelin edetessä. Tärkein ohjattava osa-alue pelissä on kuitenkin armeija, jota rakennetaan Industrial Capacityksi (pelin pelaajien slangissa käytetään lyhennettä ”IC”) kutsutun teollisen kokonaistuotannon avulla ja jota johdetaan strategiselta tasolta.
Aiheesta muualla

Hearts of Iron MobyGamesissa (englanniksi)
www.heartsofiron.fi (Arkistoitu – Internet Archive)
Hearts of Iron (pelisarja)

| Hearts of Iron |
| --- | --- |
Kehittäjä:  Paradox Interactive   BL-Logic   Darkest Hour Team   Paradox Development Studio
Julkaisija:  Strategy First   Paradox Interactive
Lajityyppi:  strategia
Ensijulkaisu:  Hearts of Iron (2002)
Viimeisin julkaisu:  Hearts of Iron IV (2016)
Aiheesta muualla
MobyGames
Lisää peliartikkeleitaVideopelien teemasivulla
Hearts of Iron (lyhyesti HoI) on Paradox Interactiven luoma toiseen maailmansotaan sijoittuva strategiapelisarja. Pelisarjan peleissä voi ohjata lähes mitä tahansa toisen maailmansodan aikaista valtiota.
Pelit

Paradox Interactiven tai Paradox Development Studion kehittämät pelit ovat lihavoituja. Arsenal of Democracyn on kehittänyt BL-Logic ja Darkest Hourin on kehittänyt Darkest Hour Team. Paradox Interactive on kuitenkin julkaissut molemmat pelit.
| Nimi | Vuosi | Alustat | Lisäosat | Kehittäjä | Julkaisija |
| --- | --- | --- | --- | --- | --- |
| Hearts of Iron | 2002 | Microsoft Windows, OS X |  | Paradox Interactive | Strategy First |
| Hearts of Iron II | 2005 | Microsoft Windows, OS X | Doomsday (2005) Armageddon (2007) Iron Cross (2010) | Paradox Interactive | Paradox Interactive |
| Hearts of Iron III | 2009 | Microsoft Windows, OS X | Semper Fi (2010) For the Motherland (2011) Their Finest Hour (2012) | Paradox Interactive | Paradox Interactive |
| Arsenal of Democracy | 2010 | Microsoft Windows |  | BL-Logic | Paradox Interactive |
| Darkest Hour: A Hearts of Iron Game | 2011 | Microsoft Windows |  | Darkest Hour Team | Paradox Interactive |
| Hearts of Iron IV | 2016 | Microsoft Windows, OS X, Linux | Together for Victory (2016) Death or Dishonor (2017) Waking the Tiger (2018) Man the Guns (2019) La Résistance (2020) Battle For The Bosporus (2020) No Step Back (2021) By Blood Alone (2022) | Paradox Development Studio | Paradox Interactive |
Ilnur Zakarin

| Ilnur Zakarin |
| --- | --- |

Henkilötiedot
Syntynyt: 15. syyskuuta 1989 (ikä 35)
Kansalaisuus:   Venäjä
Pyöräilijä
Pituus:  187 cm
Paino:  67 kg
Joukkue:  Gazprom-RusVelo
Laji:  maantie
Ura
Amatöörijoukkue(et)
2012 2012:  Itera-Katjuša Katjuša (harjoittelija)
Ammattilaisjoukkue(et)
2013–2014 2015–2019 2020 2021−2022:  Rusvelo Katjuša CCC Team Gazprom-RusVelo
Suurimmat voitot
 Tour de Romandie 2015 Ranskan ympäriajo, etappi Italian ympäriajo, 2 etappia  Aika-ajon Venäjän-mestaruus 2013, 2017 
 Tiedot päivitetty: 18. tammikuuta 2022 
Ilnur Azatovitš Zakarin (ven. Ильнур Азатович Закарин; s. 15. syyskuuta 1989 Naberežnyje Tšelny, Tatarstan) on venäläinen maantiepyöräilijä.
Zakarin voitti aika-ajon junioreiden Euroopan-mestaruuden 2007. Hän sai kahden vuoden kilpailukiellon jäätyään kiinni anabolisen steroidin methandienonen käytöstä heinäkuussa 2009.
Zakarin aloitti ammattilaisuransa Rusvelo-tallissa 2013. Hän voitti tuona vuonna aika-ajon Venäjän-mestaruuden. Hän siirtyi Katjuša-joukkueeseen 2015. Hän voitti Tour de Romandien 2015 kukistettuaan Simon Špilakin 17 sekunnilla. Hän voitti saman vuoden Italian ympäriajossa 11. etapin 53 sekunnin erolla Carlos Betancuriin. Ranskan ympäriajossa 2016 hän voitti Finhaut-Emossoniin päättyneen 17. etapin 55 sekunnin erolla Jarlinson Pantanoon. Hän voitti aika-ajon Venäjän-mestaruuden 2017. Italian ympäriajossa 2019 hän voitti Ceresole Realeen päättyneen 13. etapin 35 sekunnin erolla Mikel Nieveen. Hän siirtyi puolalaiseen CCC Teamiin vuodeksi 2020 ja viimeisiksi ammattilaisvuosikseen 2021–2022 Gazprom-RusVeloon.
Saavutuksia

Lähteet: Cycling Archives, Pro Cycling Stats
In Your Area

| Hawkwind In Your Area Hawkwind |
| --- | --- | --- |

Studioalbumin tiedot
 Äänitetty : Bryssel, Belgia 20. marraskuuta 1997 sekä Earth-studiot 1998
 Julkaistu: 5. tammikuuta 1999
 Tuottaja(t): Hawkwind
 Tyylilaji: heavy rock elektroninen musiikki space rock
 Kesto: 51.59
 Levy-yhtiö: Voiceprint Griffin Music
Hawkwindin muut julkaisut
| Hawkwind 1997 1999 | Hawkwind In Your Area 1999 | Spacebrock 2000 |
Hawkwind In Your Area on Hawkwindin puoliksi live- ja puoliksi studioalbumi vuodelta 1999.
Liveosuudet on nauhoitettu Brysselissä Ancienne Belgiquessa 20. marraskuuta 1997 Distant Horizons-albumia promotoidulla kiertueella ja studio-osuudet vuonna 1998 Earth-studioilla Devonissa.
Hawkwindin ja manageri Doug Smithin, joka pyöritti Emergency Broadcast System Recordsia, yhteistyö oli päättynyt ja näin ollen yhtye oli ilman levytyssopimusta Euroopassa. Pohjois-Amerikassa albumin julkaisi tammikuussa 1999 Griffin Music jolla oli sopimus yhtyeen levyjen julkaisusta. Vuonna 2000 yhtyeen kitaristi ja johtohahmo Dave Brock teki sopimuksen Euroopassa Voiceprint-yhtiön kanssa yhtyeen arkistomateriaalien julkaisuista ja sama yhtiö julkaisi myös tämän albumin.
Albumin live-materiaali on sekoitus uusia ja vanhoja kappaleita. Avauskappale, yhtyeen klassikko "Brainstorm" on sulautettu reggae-henkiseen "Hawkwind in Your Area"-kappaleeseen, jonka rastafari Captain Rizz laulaa. "Alchemy" ja "Love In Space" ovat Distant Horizons-albumilta ja jälkimmäinen on medley Rizzin "Rat Race"-kappaleen kanssa. "Aerospace-Age Inferno" löytyy alun perin ex-vokalisti Robert Calvertin sooloalbumilta Captain Lockheed And The Starfighters (1974). Myös Calvertin kirjoittamaa materiaalia on kappale "First Landing on Medusa", joka julkaistiin vuoden 1973 Space Ritual-albumilla "The Awakening"-nimellä. Ron Treen "I am the Reptoid" on ennenjulkaisematonta materiaalia.
Studiokappaleista "The Nazca" on lyhyt elektroninen kollaasi joka johtaa "Hippy"-kappaleeseen, joka on intialais-tunnelmallista heavy rockia. "Prairie" on kitara-instrumentaali ja "Your Fantasy" kulkee tekno-kompin ja perinteisen heavy-riffin varassa. Albumin päättävät "Luxotica" ja "Diana Park" ovat ambient-henkisiä, kitaroinnin varassa kulkevia, hieman latino-vaikutteisia kappaleita.
Kappaleet

"Brainstorm" (Turner) / "Hawkwind in Your Area" (live) (Brock/Rizz) – 11:08
"Alchemy" (live) (Richards/Chadwick) – 2:46
"Love in Space" (Brock) / Rat Race (live) (Brock/Rizz) – 5:51
"Aerospace-Age Inferno" (live) (Calvert) – 5:32
"First Landing on Medusa" (aka "The Awakening") (live) (Calvert/Brock) – 1:41
"I Am the Reptoid" (live) (Tree) – 3:19
"The Nazca" (Brock) – 0:44
"Hippy" (Tree/Richards) – 5:45
"Prairie" (Tree/Richards) – 2:39
"Your Fantasy" (Tree/Brock/Chadwick/Richards) – 5:04
"Luxotica" (Tree/Chadwick/Richards) – 3:09
"Diana Park" (Brock) – 4:21
Muusikot

Dave Brock: kitara, kosketinsoittimet, laulu
Jerry Richards: kitara, laulu
Ron Tree: laulu, basso
Richard Chadwick: rummut
sekä:
Captain Rizz: laulu
Julian "Crum" Crimmins: kosketinsoittimet
Julkaisuhistoria

tammikuu 1999: Griffin Music, GCD740-2, USA
2000: Voiceprint, HAWKVP17CD, UK
Herbapol

| Herbapol Herbapol Lublin S> A. |
| --- | --- |
Yritysmuoto:  yksityinen osakeyhtiö
Toimitusjohtaja:  Roman Górny
Puheenjohtaja:  Roman Górny
Kotipaikka:  ul. Diamentowa 25, Lublin, 20-954 Puola
Toimiala:  päivittäistavarakaupan ja farmaseuttisten tuotteiden valmistus
Tuotteet:  yrtti- ja hedelmäteet, siirapit, yksittäiset yrtit ja yrttisekoitukset, -tabletit, -rakeet ja farmaseuttiset liuokset. Yritys tuottaa mustaherukan, kirsikan, karpalon, vadelman, mansikan, omenan, marja-aronian, sitruunan, appelsiinin, ruusunmarjan, kolan ja persikan makuisia siirappeja.
Kotisivu:  www.herbapol.com.pl
Infobox OKVirheellinen NIMI-arvo: 
Herbapol on puolalaisen Herbapol S.A. -yrityskonsernin, kuten siihen kuuluvan Herbapol Lublin S.A.:n, tuotemerkki. Herbapol Lublin S.A valmistaa päivittäistavarakaupan ja farmaseuttisia tuotteita; yrityksen kotipaikka on Lublin.
Herbapol on Unilever Polskan ja Tata Global Beverages -yrityksen ohella eräs Puolan merkittävimmistä teetaloista. Teealalla se keskittyy yrtti- ja hedelmäteen valmistamiseen.
Herbapol Lublinin rakennusta.
Aiheesta muualla

Kuvia tai muita tiedostoja aiheesta Herbapol Wikimedia Commonsissa
Herbapol Wrocław (englanniksi) (herbapol.pl)
Isabella Stewart Gardner

Isabella Stewart Gardner Venetsiassa Anders Zornin maalaus vuodelta 1894, (Gardner Museum)
Isabella Stewart Gardner (14. huhtikuuta 1840 New York – 17. heinäkuuta 1924 Boston) oli yhdysvaltalainen taidekeräilijä, filantrooppi ja mesenaatti. Hän perusti nimeään kantavan Isabella Stewart Gardner Museum -taidemuseon Bostoniin.
Isabella Stewart syntyi varakkaan liikemiehen tyttäreksi. Hän solmi vuonna 1860 avioliiton John L. Gardnerin kanssa joka kuului Bostonin vanhaan elittiin. Isabella Stewart Gardner yritti soluttautua Bostonin seuraelämään, mutta seurapiirit eivät häntä hyväksyneet. Koti pysyi hiljaisena 1870-luvulle saakka, kunnes siellä alettiin pitää juhlia, jotka hämmensivät kaupungin konservatiivista yläluokkaa ja antoivat myös paljon puhuttavaa. Älykkäänä ja erikoisena henkilönä Stewart Gardner veti puoleensa kuvataiteilijoita, näyttelijöitä ja muusikkoja. Paljon puhuttavaa seurasi siitä, että hän kävi katselemassa nyrkkeilyotteluja.
Bostonin sinfoniaorkesteri ja monet musiikin opiskelijat saivat Stewart Gardnerista tukijan. Häntä alkoi kiinnostaa myös kuvataide ja taidekriitikko Bernard Berenson alkoi auttaa häntä kokoelman keräämisessä. Hän teki aviomiehensä kanssa useita ostomatkoja Eurooppaan ja Aasiaan. Aviomies kuoli vuonna 1898, mutta Stewart Gardner jatkoi kokoelman keräämistä. Nyt hän osti myös aikalaistaidetta kuten John Singer Sargentin ja James McNeill Whistlerin töitä alankomaalaisten ja renessanssin mestareiden ohella.
Vuonna 1899 Stewart Gardner ryhtyi rakennuttamaan galleriaa. Se on kopio 1500-luvun italialaistyyppisestä huvilasta, jonka suunnitteluun Stewart Gardner osallistui. Hän otti osaa myös itse rakentamiseen. Taidekokoelma asetettiin sinne hänen oman suunnitelunsa mukaiseen järjestykseen. Yleisölle se avattiin vuonna 1903.
Testamentissaan Isabella Stewart Gardner lahjoitti museonsa Bostonin kaupungille. Siinä on ehto, että mitään ei saa siirtää, järjestellä uudelleen tai lisätä. Tämä testamentin ehto kumottiin oikeudessa vuonna 2009 ja museoon rakennettiin Renzo Pianon suunnittelema lisärakennus vuonna 2012.
Aiheesta muualla

http://www.gardnermuseum.org/
Harmaanaamahaukka

| Harmaanaamahaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Buteoninae
Suku::  Pitkäsiipihaukat Butastur
Laji::  indicus
Kaksiosainen nimi
 Butastur indicus  (Gmelin, 1788) 
Katso myös
   Harmaanaamahaukka Wikispeciesissä   Harmaanaamahaukka Commonsissa 
Infobox OKNimi-testi OKIUCN-testi OK: 
Harmaanaamahaukka (Butastur indicus) on pitkäsiipihaukkojen sukuun kuuluva lintulaji. Sitä tavataan Kaakkois- ja Itä-Aasian maista Bruneissa, Filippiineillä, Etelä-Koreassa, Hongkongissa, Indonesiassa, Itä-Timorissa, Japanissa, Kambodžassa, Kiinassa, Laosissa, Malesiassa, Myanmarissa, Pohjois-Koreassa, Singaporessa, Taiwanissa, Thaimaassa, Venäjällä ja Vietnamissa, vaeltavana myös Mongoliassa.
Sen elinpiiriä ovat lauhkealla vyöhykkeellä metsät ja sisämaan kosteikot, viljelmät ja kastellut maat, myös kastelukanavat.
Se on keskikokoinen lintu, pituudeltaan 41–46 cm. Aikuisen linnun pää, rinta ja niska ovat harmaat, kurkku on valkoinen, ja sillä on mustat viikset ja keskiviiva. Selkä ja yläsiivet ovat ruskea, ja valkoisessa alapuolessa ja alasiivissä on ruskeita juovia. Nuori lintu on ruskea, ja päältä se on täplikäs, alta valkoinen ruskein raidoin, ja sillä on leveä valkoinen juova nokasta yli päälaen. Naama on ruskea.
Se on avoimen maan lintu, joka syö liskoja, pieniä nisäkkäitä ja suuria hyönteisiä.
Isabella Sermon

| Isabella Sermon> Henkilötiedot |
| --- | --- |
Koko nimi:  Isabella Ines Sermon
Syntynyt: 8. heinäkuuta 2006 (ikä 18) Lontoo, Yhdistynyt Kuningaskunta
Ammatti:  näyttelijä
Vanhemmat:  Joshua Sermon, Gwen Sermon
Näyttelijä
Aktiivisena:  2018–
Merkittävät roolit:  Maisie Lockwood (Jurassic World: Kaatunut valtakunta ja Jurassic World: Dominion)
Aiheesta muualla
IMDb 
Isabella Ines Sermon (s. 8. heinäkuuta 2006) on brittiläinen lapsinäyttelijä, joka tuli tunnetuksi Maisie Lockwoodin roolista elokuvissa Jurassic World: Kaatunut valtakunta (2018) ja Jurassic World: Dominion (2022).
Aiheesta muualla

Isabella Sermon Internet Movie Databasessa. (englanniksi)
Hulk (jalkapalloilija)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Givanildo Vieira de Souza
Syntymäaika: 25. heinäkuuta 1986 (ikä 38)
Syntymäpaikka: Campina Grande, Brasilia
Pelipaikka: hyökkääjä
Pituus: 178 senttimetriä
Paino: 88 kilogrammaa
Lempinimi: The Incredible Hulk
Seura
Seura:  Shanghai SIPG
Pelinumero: 10
Junioriseurat
2001–2002:  Vilanovense
2002:  São Paulo
2003–2004:  Vitória
Seurat
| Vuodet | Seura | O | (M) |
| 2004–2006 |  Vitória | 1 | (0) |
| 2005 | →  Kawasaki Frontale | 9 | (1) |
| 2006–2008 |  Kawasaki Frontale | 2 | (0) |
| 2006 | →  Consadole Sapporo | 38 | (25) |
| 2007 | →  Tokyo Verdy | 42 | (37) |
| 2008 |  Tokyo Verdy | 13 | (7) |
| 2008–2012 |  Porto | 99 | (54) |
| 2012–2016 |  Zenit Pietari | 97 | (56) |
| 2016–2020 |  Shanghai SIPG | 84 | (45) |
Maajoukkue
| 2009– |  Brasilia | 48 | (12) |
| 2012 |  Brasilia U23 | 6 | (1) |
 Seurajoukkueuran tilastot kattavat vain kansalliset sarjat, päivitetty 4. tammikuuta 2019.  Maajoukkueuran tilastot päivitetty 1. heinäkuuta 2016.
Givanildo Vieira de Souza, joka tunnetaan paremmin nimellä Hulk (s. 25. heinäkuuta 1986 Campina Grande, Paraíban osavaltio, Brasilia) on brasilialainen jalkapalloilija. Hän edusti viimeisimpänä kiinalaista Shanghai SIPGia ja on pelipaikaltaan hyökkääjä.
Hulk on saanut lempinimensä sarjakuvasankarin mukaan. Hänet tunnetaan hyvin voimakkaana pelaajana, ja hänellä on kova vasemman jalan laukaus.
Seurajoukkueura

Hulk aloitti ammattilaisuransa kotimaansa Esporte Clube Vitóriasta. Brasiliasta hän siirtyi vuonna 2005 Japaniin. Siellä hän edusti neljän kauden aikana kolmea eri joukkuetta hyvällä menestyksellä. Tokyo Verdyssä hän pelasi kaksi viimeistä kautta ja teki 53 ottelussa yhteensä 44 maalia. Joukkueen pelatessa vihreissä kotipaidoissa hänen Hulk-lempinimensä suosio kasvoi. Kesällä 2008 hän siirtyi Portoon 6 miljoonan euron siirtosummalla.
Seurajoukkueura > Porto

Ensimmäisellä kaudellaan 2008–2009 Portossa hänelle aukeni ensimmäinen kunnon näytönpaikka, kun joukkuetoveri Tarik Sektioui loukkaantui. Ensimmäisen maalinsa hän teki kotiottelussa Belenensesia vastaan. Kauden edetessä Hulk nousi joukkueen avauskokoonpanoon ja muodosti yhdessä argentiinalaisen Lisandro Lópezin ja uruguaylaisen Cristian Rodríguezin kanssa hyökkäystrion.
Kaudella 2009–2010 hän onnistui vakiinnuttamaan paikkansa joukkueen avauskokoonpanossa. 20. joulukuuta 2009 pelatun Benfica-ottelun jälkeisissä tapahtumissa Hulk riehaantui pukutilojen käytävillä ja osoitti väkivaltaista käytöstä. Tästä seurauksena häntä rangaistiin neljän kuukauden kilpailukiellolla, joka koski kaikkia Portugalin sisällä pelattavia kilpailuja. Rangaistusta päätettiin kuitenkin myöhemmin lyhentää neljän ottelun mittaiseksi, ja niin Hulk teki paluun kentälle 28. maaliskuuta 2010 ottelussa Belenensesiä vastaan. Hän onnistui paluuottelussaan maalinteossa sekä viikkoa myöhemmin pelatussa kotiottelussa Marítimoa vastaan. Hulk teki kauden aikana pelaamassaan 19 sarjaottelussa viisi maalia.
Kolmannen kautensa 2010–2011 Hulk aloitti loistokkaasti onnistuen tekemään 16:ssa ensimmäisessä ottelussaan saman verran maaleja. Tänä aikana hän onnistui tekemään yhden hattutempun, joka syntyi Eurooppa-liigan karsintaottelussa 26. elokuuta 2010 belgialaista Genkiä vastaan. Vuoden 2010 syyskuussa, lokakuussa ja marraskuussa Hulk valittiin Primeira Ligan kuukauden pelaajaksi, jolloin hänestä tuli ensimmäinen pelaaja, joka on voittanut kyseisen palkinnon kolme kertaa perätysten. 7. marraskuuta 2010 pelatussa sarjan kärkikamppailussa Benficaa vastaan hän onnistui maalinteossa kahdesti, kun Porto jyräsi lopulta vakuuttavaan 5–0-voittoon ja kasvatti piste-eron kymmeneen. Joukkue voitti kauden aikana lopulta yhteensä neljä titteliä, maan pääsarjamestaruuden, cupin, supercupin ja Eurooppa-liigan. Hulk pelasi kauden aikana yhteensä näissä kilpailuissa 53 ottelua ja teki niissä 36 maalia.
7. huhtikuuta 2012 hän teki tärkeän maalin ottelussa Bragaa vastaan, josta voitolla joukkue kasvatti eroa sarjassa toisena olleeseen Benficaan neljällä pisteellä. Seuraavissa kolmessa ottelussa Hulk teki kuusi maalia, joista kaksi muun muassa Sporting Clube de Portugalia vastaan. Hän teki kaikki kilpailut mukaan lukien 21 maalia kauden aikana, joista 16 syntyivät sarjassa.
Seurajoukkueura > Zenit

3. syyskuuta 2012 Venäjän valioliigassa pelaava Zenit kertoi hankkineensa Hulkin 40 miljoonalla eurolla riveihinsä ja sopimuksen pituus on tiettävästi viisi vuotta. Hän teki hattutempun 4. toukokuuta 2013 pelatussa sarjaottelussa Alaniaa vastaan, joka päättyi Zenitin 4–0-voittoon.
Maajoukkueura

27. lokakuuta 2009 Hulk sai ensimmäistä kertaa kutsun Brasilian maajoukkueeseen ystävyysotteluihin Englantia ja Omania vastaan. Ensiesiintymisensä hän teki 14. marraskuuta 2009 pelatussa Englanti-ottelussa. Hulk pelasi myös ottelussa Omania vastaan. Myöhemmin hän on noussut Brasilian ykköskokoonpanoon.
Aiheesta muualla

Wikimedia Commonsissa on kuvia tai muita tiedostoja aiheesta .
Hulkin esittely FC Porton virallisella kotisivustolla (portugaliksi)
Hulkin tilastot National Football Teams -sivustolla (englanniksi)
Brasilian joukkue – Kesäolympialaiset 2012
1 Gabriel |
2 Rafael |
3 Silva |
4 Jesus |
5 Sandro |
6 Marcelo |
7 Lucas |
8 Rômulo |
9 Leandro Damião |
10 Oscar |
11 Neymar |
12 Hulk |
13 Uvini |
14 Danilo |
15 Alex Sandro |
16 Ganso |
17 Pato |
18 Neto |
Valmentaja Menezes
Brasilian joukkue – Maanosaliittojen cup 2013
1 Jefferson |
2 Alves |
3 Silva |
4 David Luiz |
5 Fernando |
6 Marcelo |
7 Lucas |
8 Hernanes |
9 Fred |
10 Neymar |
11 Oscar |
12 Júlio César |
13 Dante |
14 Filipe Luís |
15 Jean |
16 Réver |
17 Luiz Gustavo |
18 Paulinho |
19 Hulk |
20 Bernard |
21 Jô |
22 Cavalieri |
23 Jádson |
Valmentaja Scolari
Brasilian joukkue – Jalkapallon MM-kilpailut 2014
1 Jefferson |
2 Alves |
3 Silva |
4 David Luiz |
5 Fernandinho |
6 Marcelo |
7 Hulk |
8 Paulinho |
9 Fred |
10 Neymar |
11 Oscar |
12 Júlio César |
13 Dante |
14 Maxwell |
15 Henrique |
16 Ramires |
17 Luiz Gustavo |
18 Hernanes |
19 Willian |
20 Bernard |
21 Jô |
22 Victor |
23 Maicon |
Valmentaja Scolari
Brasilian joukkue – Copa América Centenario
1 Alisson |
2 Dani Alves |
3 Miranda |
4 Gil |
5 Casemiro |
6 Filipe Luís |
7 Ganso |
8 Elias |
9 Jonas |
10 Lima |
11 Gabriel |
12 Diego Alves |
13 Marquinhos |
14 Rodrigo Caio |
15 Fabinho |
16 Santos |
17 Walace |
18 Augusto |
19 Willian |
20 Lucas |
21 Hulk |
22 Coutinho |
23 Grohe |
Valmentaja Dunga
Isabella Tomasi

Isabella Tomasi
Isabella Tomasi eli sisar Maria Crocifissa della Concezione (29. toukokuuta 1645 Agrigento, Italia – 16. lokakuuta 1699 Palma di Montechiaro, Agrigento, Italia) oli italialainen nunna, joka kirjoitti salakielellä kirjeen, jota hän väitti Paholaisen kirjoittamaksi. Kirjettä on kyetty tulkitsemaan vasta vuonna 2017, kun tutkijat onnistuivat erään ohjelman avulla selvittämään 15 riviä kirjeen tekstistä.